EkBass/fiwiki-20250220-pages-articles huggingface dataset:
Zbigniew Preisner

thumb|right|150px|Zbigniew Preisner. Zbigniew Preisner (alk. Zbigniew Antoni Kowalski; s. 20. toukokuuta 1955 Bielsko-Biała) on puolalainen säveltäjä. Hänet tunnetaan varsinkin elokuvamusiikistaan, jota hän on tehnyt Krzysztof Kieślowskin, Agnieszka Hollandin ja useiden muiden ohjaajien teoksiin. Preisner on säveltänyt myös muuta musiikkia, kuten 10 helppoa pianokappaletta, jotka levytti vuonna 2000 albumina pianisti Leszek Możdżer. Preisner on voittanut kaksi César-palkintoa ja Berliinin elokuvajuhlien Hopeisen karhun. ==Lähteet== == Kirjallisuutta == *Preisner, Zbigniew: ”Musiikeista kaunein”, Filmihullu 1/1995 (Kieslowski-teemanumero). == Aiheesta muualla == * Luokka:Puolalaiset säveltäjät Luokka:Vuonna 1955 syntyneet Luokka:Elävät henkilöt
Leszek Możdżer

Leszek Możdżer (alk. Lesław Henryk Możdżer; s. 23. maaliskuuta 1971 Gdańsk) on puolalainen jazzpianisti. Hän on tehnyt yhteistyötä muiden muassa Zbigniew Namysłowskin ja Zbigniew Preisnerin kanssa. Możdżer sai klassisen koulutuksen, ja hän on tullut tunnetuksi myös Frédéric Chopinin sävellysten tulkitsijana. == Aiheesta muualla == * Viralliset sivut Luokka:Puolalaiset pianistit Luokka:Puolalaiset jazzmuusikot Luokka:Jazzpianistit Luokka:Vuonna 1971 syntyneet Luokka:Elävät henkilöt
Yrjö Kaukiainen

Yrjö Martti Aleksander Kaukiainen (s. 4. huhtikuuta 1940 Längelmäki) on historiantutkija ja Suomen kenties tunnetuin merihistorioitsija. Hän toimi Helsingin yliopiston taloushistorian apulaisprofessorina 1975–1992 ja professorina 1992–1998 sekä Euroopan historian professorina 1998–2005. == Teokset == === Itsenäiset teokset === * * * * * * * * * * * === Teoksia joissa toimittajana === * == Lähteet == == Aiheesta muualla == * Yrjö Kaukiainen 375 humanistia 1.11.2015, Helsingin yliopiston humanistinen tiedekunta. * Yrjö Kaukiainen: Talonpojat merellä. Talonpoikaispurjehdus elinkeinona, radioesitelmä 1964 (Yle Areena) Luokka:Suomalaiset professorit Luokka:Suomalaiset historioitsijat Luokka:Helsingin yliopiston professorit Luokka:Vuonna 1940 syntyneet Luokka:Elävät henkilöt
Club Atlético de Madrid B

Club Atlético de Madrid B on Atlético Madridin reservijoukkue, joka pelaa Espanjan kolmanneksi korkeimman sarjatason Segunda División B:n ensimmäisessä lohkossa.El Atlético de Madrid B ya conoce su calendario para la temporada 2019/20 Club Atlético de Madrid (Luettu 6. elokuuta 2019) Joukkueen nykyinen valmentaja on Nacho Fernández.Nacho Fernández, nuevo técnico del Atlético de Madrid B Club Atlético de Madrid (Luettu 6. elokuuta 2019) Joukkue pelaa kotiottelunsa seuran Majadahondassa sijaitsevan harjoituskeskuksen yhteyteen rakennetulla Miniestadio Cerro del Espinolla. Atlético Madrid B on perustettu vuonna 1963 ja toimiessaan vielä itsenäisenä seurana se tunnettiin nimillä Reyfra Atlético Club (1963–1970) ja Atlético Madrileño Club de Fútbol (1970–1991). Toiseksi korkeimmalla sarjatasolla Segunda Divisiónissa Atlético Madrid B debytoi kaudella 1980–1981, ja on parhaimmillaan sijoittunut sarjan toiseksi kaudella 1998–1999. Sarjanousu ei kuitenkaan ollut mahdollista, sillä edustusjoukkue pelasi jo Primera Divisiónissa ja säännöt eivät salli reservijoukkueen pelata samassa sarjassa kuin edustusjoukkue. == Saavutukset == * Segunda División B:n mestaruus: 1989, 2001, 2004 == Lähteet == == Aiheesta muualla == *Atlético Madridin virallinen kotisivu * Atlético de Madrid B Luokka:Espanjalaiset jalkapalloseurat Luokka:Madridin urheilu
Fangin kieli

Fang on afrikkalainen kieli, jota puhutaan Pohjois-Gabonissa, Etelä-Kamerunissa, Päiväntasaajan Guineassa, Kongon demokraattisessa tasavallassa sekä São Tomé ja Príncipessä. Fang kuuluu bantukieliin, ja sen lähisukukieliä ovat bulu ja ewondo.Ethnologue.com: Fang Viitattu 26.2.2015. Fangin puhujia on noin 1 081 900, joista 589 000 Päiväntasaajan Guineassa. Kieli lasketaan elinvoimaiseksi ja sen päämurteet ovat fang, make, mvae, ntum ja ogowe. == Fonologia == === Vokaalit === Etinen Keskinen Takainen Suppea i ɨ u Lähes suppea ɪ ʊ Puolisuppea e o Välinen ə Puoliväljä ɛ ɔ Väljä a Lähde: === Konsonantit === Soinnilliset ja soinnittomat konsonantit on erotettu toisistaan |-viivalla. Bilabiaali Labio- dentaali Dentaali Alveolaari Palato- alveolaari Palataali Velaari Labio- velaari Klusiili tavallinen b d g gb prenasaalinen mb nd ŋg ŋkp aspiroitunut gʰ Nasaali m n ɲ ŋ ŋm Frikatiivi tavallinen v z ʒ prenasaalinen mf Affrikaatta tavallinen ts | dz ʤ prenasaalinen nts nʤ Likvida l Approksimantti j w Lähde: ==Lähteet== Luokka:Bantukielet Luokka:Päiväntasaajan Guinean kielet
Raquel Castro

Raquel Castro (s. 17. marraskuuta 1994 New York) on yhdysvaltalainen näyttelijä. Hän tuli tunnetuksi Gertien roolista Kevin Smithin elokuvassa Tyttö tuollainen (Jersey Girl, 2004), josta hän sai Young Artist -palkinnon. == Aiheesta muualla == * Luokka:Yhdysvaltalaiset lapsinäyttelijät Luokka:Vuonna 1994 syntyneet Luokka:Elävät henkilöt
Galenus Abrahams

Galenus Abrahams (kuollut vuonna 1706) oli mennoniittasaarnaaja sekä piispa Alankomaissa. Varsinaisesti hän oli ammatiltaan lääkäri, mutta hän myös toimi saarnaajana ja johtajana Amsterdamin "flaami"mennoniittojen seurakunnassa.Gunnar Westin, Vapaan kristillisyyden historia, s. 226. Hän haki yhteyksiä muihin kirkkokuntiin eikä kannattanut aiempaa näkemystä, joka piti ainoana oikeana kirkkona mennoniittojen vapaaseurakuntaa. Hän sai luotua erityisen hyvät yhteydet reformoidun kirkon spiritualistiseen suuntaan, "kollegiantteihin", ja hän puolusti eräitä näitten näkemyksistä kirjoituksessaan yhdessä erään toisen saarnaajan kanssa. Tämä aiheutti sen, että piispa Samuel Apostool erosi noin 700 kannattajansa kanssa Abrahamsin seurakunnasta, sillä he vastustivat tällaista yhteydenpitoa. Tätä ryhmää kutsuttiin "sonnelaisiksi", ja nämä saivat laajaa kannatusta myös muissa seurakunnissa. Abrahams kuitenkin jatkoi yhteydenpitojaan menestyksellisesti, ja loi yhteydet myös Englannin kveekareihin, joista hänen vierainaan kävivät ainakin George Fox sekä William Penn. Nämä toivoivat Abrahamsinkin liittyvän kveekareihin, mutta turhaan. Abrahams kuoli vuonna 1706.Gunnar Westin, Vapaan kristillisyyden historia, s. 227. ==Lähteet== * === Viitteet === Luokka:Mennoniitat
Minä en tiedä mitään

Minä en tiedä mitään on suomalaisen YUP-yhtyeen kappale ja EP, joka julkaistiin 16. maaliskuuta 2005. Ainoastaan EP:n nimikappale tuli mukaan huhtikuussa 2005 julkaistulle Keppijumppaa-albumille. EP:n korkein listasijoitus oli 1Ifpi . == Kappaleet == # # # # == Arvostelut == Imperiumi.net == Aiheesta muualla == * Minä en tiedä mitään discogs.com -sivustolla == Lähteet == Luokka:Vuoden 2005 EP:t Luokka:YUP:n EP:t Luokka:Riku Mattilan tuottamat albumit
Suomi kesäolympialaisissa 1924

Suomi saavutti kesäolympialaisissa 1924 yhteensä 37 mitalia, joista 14 oli kultaa, 13 hopeaa ja 10 pronssia. Kisojen mitalitilastossa Suomi sijoittui toiseksi, mikä on edelleen maan kaikkien aikojen paras suoritus kesäolympialaisissa. Mitaleista suurin osa saavutettiin yleisurheilussa ja painissa. Lisäksi suomalaiset saivat ammunnasta kolme mitalia ja purjehduksesta yhden mitalin. == Mitalistit == === Kultaa === * Paavo Nurmi 5 (1 500 m, 5 000 m, maastojuoksu, maastojuoksu - joukkuekilpailu, 3 000 m joukkuejuoksu) * Ville Ritola 4 (10 000 m, 3 000 m esteet, maastojuoksu - joukkuekilpailu, 3 000 m joukkuejuoksu) * Albin Stenroos (Maraton) * Heikki Liimatainen (Maastojuoksu - joukkuekilpailu) * Elias Katz (3 000 m joukkuejuoksu) * Jonni Myyrä (Keihäänheitto) * Eero Lehtonen (Viisiottelu) * Kustaa Pihlajamäki (Vapaapaini 56 kg) * Kalle Anttila (Kreikkalais-roomalainen paini 62 kg) * Oskari Friman (Kreikkalais-roomalainen paini 67,5 kg) * Edvard Westerlund (Kreikkalais-roomalainen paini 75 kg) === Hopeaa === * Ville Ritola 2 (5 000 m, maastojuoksu) * Erik Wilén (400 m aidat) * Elias Katz (3 000 m esteet) * Vilho Niittymaa (Kiekonheitto) * Kaarlo Mäkinen (Vapaapaini 56kg) * Volmar Wikström (Vapaapaini 66kg) * Eino Leino (Vapaapaini 72 kg) * Anselm Ahlfors (Kreikkalais-roomalainen paini 58 kg) * Aleksanteri Toivola (Kreikkalais-roomalainen paini 62 kg) * Arthur Lindfors (Kreikkalais- roomalainen paini 75 kg) * Edil Rosenqvist (Kreikkalais-roomalainen paini yli 82,5 kg) * Konrad Huber (Haulikkoammunta) === Pronssia === * Eero Berg (10 000 m) * Vilho Tuulos (Kolmiloikka) * Arvo Haavisto (Vapaapaini 66 kg) * Vilho Pekkala (Vapaapaini 79 kg) * Väinö Ikonen (Kreikkalais-roomalainen paini 58 kg) * Kalle Westerlund (Kreikkalais-roomalainen paini 67,5 kg) * Onni Pellinen (Kreikkalais-roomalainen paini 82,5 kg) * Hans Dittmar (Purjehdus - 12 jalan jollat) * Lennart Hannelius (Automaattipistooliammunta) * Konrad Huber, Robert Huber, Werner Ekman, Robert Tikkanen, Georg Nordblad ja Magnus Wegelius (Haulikkoammunta - joukkuekilpailu) == Lähteet == * Finland at the 1924 Paris Summer Games Sports Reference LLC. == Aiheesta muualla == * YLE Elävä Arkisto: Kunniakas joukkue palaa Pariisin kisoista Luokka:Kesäolympialaiset 1924 Kesäolympialaisissa 1924
Williams FW22

Williams FW22 on Formula 1 -auto, jota Williams-talli käytti kaudella . Auton suunnittelusta vastasivat tekninen johtaja Patrick Head, pääsuunnittelija Gavin Fisher sekä aerodynaamikko Geoff Willis. FW22 oli Williamsin ensimmäisen auto, jossa oli BMW:n moottori. Auto sai myös erilaisen värityksen aikaisempiin verrattuna uusien sponsoreiden myötä. Autolla kilpailuissa ajoivat saksalainen Ralf Schumacher ja brittiläinen tulokaskuljettaja Jenson Button. Auto julkistettiin 24. tammikuuta 2000 Circuit de Catalunyan radalla Espanjassa. Kauden aikana autolla ajettiin kolme palkintosijaa, talli keräsi 36 MM-pistettä ja sijoittui valmistajissa kolmanneksi. == Teknisiä tietoja == *Pituus: 4 540 mm *Akseliväli: 3 140 mm *Paino: 600 kg, mukaan luettuna kuljettajan ja kameran paino. *Renkaat: Bridgestone *Vanteet: O.Z 13-tuumaiset *Moottori: BMW E41-4, 3 000 cc (3,0 L), 72° V10, paino 120 kg, pituus 638 mm, teho 790 hp @ 17500 rpm *Polttoaine: Petrobras *Öljy: Castrol == Formula 1 -tulokset == Kuljettajat 1 2 3 4 5 6 7 8 9 10 11 12 13 14 15 16 17 Pisteet Sijoitus AUS BRA SMR GBR ESP EUR MON CAN FRA AUT GER HUN BEL ITA USA JPN MAL 36 3\. Ralf Schumacher 3 5 Kesk. 4 4 Kesk. Kesk. 14 5 Kesk. 7 5 3 3 Kesk. Kesk. Kesk. Jenson Button Kesk. 6 Kesk. 5 17 10 Kesk. 11 8 5 4 9 5 Kesk. Kesk. 5 Kesk. ==Lähteet== Luokka:Formula 1 -kausi 2000 Luokka:Williamsin Formula 1 -autot
Suomi kesäolympialaisissa 1928

Suomi saavutti kesäolympialaisissa 1928 yhteensä 25 mitalia, joista kahdeksan oli kultaa, kahdeksan hopeaa ja yhdeksän pronssia. Kisojen mitalitilastossa maa sijoittui kolmanneksi. Mitaleista lähes kaikki saavutettiin yleisurheilussa ja painissa. Lisäksi maa sai sekä telinevoimistelusta että purjehduksesta yhden pronssimitalin. == Mitalistit == Kultaa Hopeaa Pronssia Harri Larva (1500 m) Paavo Nurmi (5000 m, 3000 m esteet) Eino Purje (1500 m) Ville Ritola (5000 m) Ville Ritola (10 000 m) Martti Marttelin (Maraton) Paavo Nurmi (10 000 m) Antero Kivi (Kiekonheitto) Ove Andersen (3000 m esteet) Toivo Loukola (3000 m esteet) Akilles Järvinen (Kymmenottelu) Vilho Tuulos (Kolmiloikka) Paavo Yrjölä (Kymmenottelu) Kustaa Pihlajamäki (Vapaapaini 61 kg) Eino Leino (Vapaapaini 66 kg) Kaarlo Mäkinen (Vapaapaini 56 kg) Aukusti Sihvola (Vapaapaini yli 87 kg) Edvard Westerlund (Kreikkalais-roomalainen paini 67,5 kg) Arvo Haavisto (Vapaapaini 72 kg) Hjalmar Nyström (Kreikkalais- roomalainen paini yli 82,5 kg) Onni Pellinen (Kreikkalais-roomalainen paini 82,5 kg) Väinö Kokkinen (Kreikkalais-roomalainen paini 75 kg) Heikki Savolainen (Voimistelu - hevonen) Bertel Broman (Purjehdus - 12 jalan jollat) == Lähteet == * Finland at the 1928 Amsterdam Summer Games Sports Reference LLC. Luokka:Valtiot kesäolympialaisissa 1928 Kesäolympialaisissa 1928
Steven Barnett

Steven William ”Steve” Barnett (s. 6. kesäkuuta 1943 Los Angeles) on yhdysvaltalainen entinen vesipalloilija, joka oli mukana Yhdysvaltain pronssia voittaneessa joukkueessa Münchenin olympialaisissa 1972. Hän oli mukana olympiaedustuksessa myös Méxicossa 1968. == Lähteet == == Aiheesta muualla == * Databaseolympics.com Luokka:Yhdysvaltalaiset vesipalloilijat Luokka:Yhdysvaltalaiset olympiamitalistit Luokka:Vuonna 1943 syntyneet Luokka:Elävät henkilöt
Pealen museo

Pealen museo () on maalaus- ja luonnonhistorian museo Baltimoressa, Marylandissa, Yhdysvalloissa. Se on kaupungin läntisen osan kaikkien vanhin rakennus. Paikalliset kutsuvat museota nimellä Amerikkalainen museo tai vain Museo. Pealen museon perusti Charles Willson Peale ja sitä pitää yllä Maryland Historical Society -järjestö. ==Aiheesta muualla== *http://www.acnatsci.org/museum/jefferson/otherPages/peale_museum.html Luokka:Yhdysvaltain museot Luokka:National Register of Historic Places -kohteet Marylandissa Luokka:Baltimoren rakennukset ja rakennelmat
Rade Prica

Rade Prica (s. 30. kesäkuuta 1980 Ljungby, Ruotsi) on ruotsalainen jalkapalloilija, jolla on serbialaiset sukujuuret. Hän edustaa norjalaista Rosenborgia. 185 senttimetriä pitkän Prican pelipaikka on hyökkääjä. Prica aloitti jalkapallouransa Ljungbyn junioreissa, joista hän nousi seuran edustusjoukkueeseen asti. Siellä hän teki kolmen kauden aikan 14 maalia 37:ssä sarjaottelussa. Vuonna 1998 Prica siirtyi Helsingborgiin, jossa hän pelasi viiden kauden ajan 73:n sarjaottelun verran. Niissä hän teki 27 maalia. Prican ensimmäinen seura Ruotsin ulkopuolella oli saksalainen Hansa Rostock, johon hän siirtyi vuonna 2002. 2006 hän teki paluun Pohjoismaihin siirrolla tanskalaiseen Aalborgiin. Heti kaudella 2006/07 Pricasta tuli Tanskan superliigan maalikuningas tehtyään 19 maalia. Sunderland AFC hankki Prican 23. tammikuuta 2008 kaksi miljoonaa puntaa ylittäneellä siirtosummalla. Hän allekirjoitti seuran kanssa kolmen ja puolen vuoden sopimuksen. Prican ura Sunderlandissa jäi kuitenkin suureksi flopiksi. Hän pelasi seurassa ainoastaan kuusi ottelua ja teki yhden maalin. Maaliskuussa 2009 hän siirtyikin norjalaiseen Rosenborgiin. Rade Prica er klar for Rosenborg Ruotsin maajoukkueessa Prica teki ensiesiintymisensä helmikuussa 2001 tultuaan Martin Åslundin tilalle kentälle 66. minuutilla ottelussa Thaimaata vastaan. ==Lähteet== Luokka:Ruotsalaiset jalkapalloilijat Luokka:Vuonna 1980 syntyneet Luokka:Elävät henkilöt
Ulrika Lindberg

Ulrika Lindberg (o.s. Knape, s. 26. huhtikuuta 1955 Göteborg) on entinen ruotsalainen uimahyppääjä, olympiavoittaja ja maailmanmestari. Lindberg – tuolloin vielä Knape – hallitsi naisten uimahyppyjä 1970-luvun alkupuolella. Münchenin olympialaisissa 1972 hän voitti kultaa kerroshypyissä ja hopeaa ponnahduslautahypyissä. Belgradin MM-kilpailuissa 1973 hän voitti niin ikään kultaa kerroshypyissä ja oli toinen ponnahduslaudalla. Wienin EM-kilpailuissa 1974 hän voitti molemmat lajit. Calin MM-kilpailuissa 1975 Knape saavutti pronssia kerroshypyissä. Seuraavana vuonna hän sai hopeaa kerroshyppykilpailussa Montrealin olympialaisissa. Ruotsin-mestaruuden hän voitti urallaan 38 kertaa. Hänen valmentajansa oli Gunnel Weinas. Knape valittiin Vuoden kerroshyppääjäksi 1972–1974, ja hän sai Svenska Dagbladetin kultamitalin 1972Bragdmedaljörer genom tiderna Svenska Dagbladet. 6.12.2005. Viitattu 2.7.2008. . Hän on naimisissa Ruotsin parhaisiin uimahyppääjiin kuuluneen Mathz Lindbergin kanssa. Heidän tyttärensä Anna Lindberg on kuulunut maailman parhaisiin uimahyppääjiin 2000-luvun ensimmäisellä vuosikymmenellä. == Lähteet == *http://www.ishof.org === Viitteet === Luokka:Ruotsalaiset olympiavoittajat Luokka:Ruotsalaiset uimahyppääjät Luokka:Vuonna 1955 syntyneet Luokka:Elävät henkilöt
Julián de Guzmán

Julián Bobby de Guzmán (s. 25. maaliskuuta 1981 Toronto) on kanadalainen ammattilaisjalkapalloilija. Hän pelaa puolustavana keskikenttäpelaajana. Hän on eniten maaotteluita Kanadan jalkapallomaajoukkueessa pelannut mies; hän on pelannut 89 maaottelua ja tehnyt niissä neljä maalia vuosina 2002–2016. 169 senttimetriä pitkän Guzmánin kasvattajaseura on North Scarborough Soccer Club. Scarboroughissa kolme vuotta pelanneena hän siirtyi Olympique Marseilleen, josta jatkoi Saarbrückeniin ja Hannoveriin. Vuonna 2005 hän liittyi Primera Divisiónin Deportivoon, jossa pelasi vuoteen 2009. Sen jälkeen hän edusti Torontoa ja Dallasia. Hänellä on pikkuveli Jonathan de Guzmán, joka myös pelaa jalkapalloa. == Lähteet == * * === Viitteet === Luokka:Kanadalaiset jalkapalloilijat Luokka:Vuonna 1981 syntyneet Luokka:Elävät henkilöt
Robert Mambo Mumba

Robert Mambo Mumba (s. 25. lokakuuta 1979) on kenialainen jalkapalloilija, joka edustaa ruotsalaista Sundsvallia. Mambo Mumban pelipaikka on keskikenttäpelaaja. Mambo Mumba on edustanut uransa aikana myös Nyokaa ja Coast Starsia kotimaassaan, Gentiä ja Gent Zeehavenia Belgiassa, Örebrota ja Häckeniä Ruotsissa sekä Vikingiä Norjassa. Kenian maajoukkueessa Mambo Mumba on pelannut 46 ottelua ja tehnyt niissä kaksi maalia. Hän oli mukana maajoukkueessa Afrikan-mestaruuskilpailuissa 2004. == Aiheesta muualla == Luokka:Kenialaiset jalkapalloilijat Luokka:Vuonna 1979 syntyneet Luokka:Elävät henkilöt
Ted Wass

Ted Wass (s. 27. lokakuuta 1952) on yhdysvaltalainen näyttelijä ja ohjaaja. Hänen tunnetuin roolinsa on Danny Dallas tilannekomediassa Kupla. Elokuvien ja sarjojen lisäksi hän on näytellyt Broadwaylla. Wass oli vuodesta 1979 naimisissa näyttelijä Janet Margolinin kanssa tämän kuolemaan saakka. Hän solmi Nina Wassin kanssa uuden avioliiton vuonna 1996. == Aiheesta muualla == * Luokka:Yhdysvaltalaiset näyttelijät Luokka:Vuonna 1952 syntyneet Luokka:Elävät henkilöt
Riga Sea Line

Riga Sea Line () oli vuosina 2002–2005 toiminut latvialainen varustamo. Yritys perustettiin 25. tammikuuta 2002. Riga Sea Linen kotipaikka oli Latvian pääkaupunki Riika, ja omistajina oli muun muassa Riian kaupunginhallitus ja Riga Free Port Administration. Vuonna 2002 yritys aloitti liikennöinnin Riian ja Ruotsin Nynäshamnin välillä. Joulukuussa Nynäshamn korvattiin Tukholmalla. 15\. lokakuuta 2005 yhtiö lopetti liikennöinnin talousvaikeuksien vuoksi. == Laivasto == *HSC Max Mols – (2002) *M/S Baltic Kristina – (2002–2005) *M/S Gute – (2004–2005) == Lähteet == == Aiheesta muualla == *Yrityksen kotisivut Luokka:Laivayhtiöt Luokka:Latvialaiset yritykset
Hello Mary Lou

Hello Mary Lou on laulu, jonka Cayet Mangiaracina kirjoitti alun perin nimellä Merry Merry Lou ja myöhemmin Gene Pitney nimellä Hello Mary Lou. Kappaleen alkuperäinen esittäjä oli Ricky Nelson. Se pääsi Billboardin hittilistalla sijalle #9 28. toukokuuta 1961, vaikkakin singlen toisella puolella oleva kappale, "Travelin' Man", pääsi samalla listalla sijalle #1. Isossa- Britanniassa "Travelin' Man" julkaistiin singlen A-puolella ja se pääsi sijalle #2 sikäläisillä levynmyyntilistoilla. == Cover-versiot == * The Seekers esitti oman versionsa tästä kappaleesta live-albumillaan The Seekers Live at the Talk of The Town vuonna 1968. * Led Zeppelin esitti oman versionsa tästä kappaleesta kolminkertaisella live-albumillaan How the West Was Won (äänitetty 1972, julkaistu 2003). * Creedence Clearwater Revival esitti oman versionsa tästä kappaleesta viimeisellä albumillaan Mardi Gras (1972). * New Riders of the Purple Sage's esitti oman versionsa tästä kappaleesta albumillaan Powerglide (1972). * The Statler Brothers' esitti oman versionsa tästä kappaleesta albumillaan Partners in Rhytme (1985). * Queen esitti oman versionsa tästä kappaleesta albumillaan Live at Wembley '86 (1986). Petula Clark on levyttänyt kappaleen myös ranskaksi nimellä "Bye Bye Mon Amour". La Musique Populaire julkaisi cover-version ranskankielisestä sovituksesta kuusiosaisella albumillaan A Century of Song. Suomeksi laulu on nimeltään "No niin Mary Lou", ja sen on ovat levyttäneet Lasse Liemola, Johnny Forsell ja monet muut. Luokka:Vuoden 1961 kappaleet
All Things Considered

All Things Considered on yhdysvaltalainen National Public Radion lähetettämä uutis- ja ajankohtaisohjelma. Ensimmäinen lähetys tapahtui 3. toukokuuta 1971. Ohjelma on voittanut Peabody -palkinnon ja se on päässyt Radio Hall of Fameen ensimmäisenä ei-kaupallisena radio-ohjelmana. ==Lähteet== ==Aiheesta muualla== *npr.org: All Things Considered Luokka:Yhdysvaltalaiset radio-ohjelmat Luokka:Radio Hall of Fame
Taistelevat metsot (kappale)

Taistelevat metsot (PSCD 261) on suomalaisen laulaja-lauluntekijä Jukka Takalon kappale ja CD-single, joka julkaistiin alkuvuodesta 2006. "Taistelevat metsot" -kappale oli mukana jo vuoden 2004 Vares – yksityisetsivä -elokuvassa ja sen soundtrackilla. Singlellä on lisäksi kaksi eri sovitusta kappaleesta "Kaikki vaikuttaa kaikkeen", jota ei ole muilla levyillä. == Kappaleet == Sävellykset ja sanoitukset Jukka Takalo. # Taistelevat metsot # Kaikki vaikuttaa kaikkeen (rock-ola-mix) # Kaikki vaikuttaa kaikkeen (trip-ola-mix) == Aiheesta muualla == * Poko Rekordsin esittely Luokka:Jukka Takalon kappaleet Luokka:Vuoden 2006 kappaleet
Porraspyramidi

Porraspyramidi on pyramidi, joka kapenee portaittain ylöspäin mentäessä. Yleensä sen pohja on neliö tai suorakaide. Muutamat muinaiset kansat rakensivat porraspyramidin muotoisia temppeleitä ja hautoja. Mesopotamian ja lähialueiden muinaisia porraspyramideja kutsutaan nimellä zikkurat. Intiaanien Mesoamerikassa nykyisen Etelä-Meksikon seuduilla rakennettiin ennen eurooppalaisten tuloa laajalti porraspyramidimaisia monumentteja lähinnä temppeleiksi. Egyptin ensimmäiset pyramidit olivat porraspyramideja. Aiemmin Egyptin kuninkaat oli haudattu mastaboihin, jotka olivat penkin muotoisia kumpuja. Porraspyramidit syntyivät kun mastaboja alettiin rakentaa toistensa päälle.The Egyptian Pyramid, Smithsonian Institution Department of Anthropology, 1999 Varhaisimman pyramidin, Sakkaran porraspyramidin rakennutti vanhan valtakunnan aikaisen kolmannen dynastian faarao Djoser 2600-luvulla eaa.Grönblom 2000, s. 48, 51 Djoserin seuraajan Sekhemkhetin porraspyramidi jäi keskeneräiseksi, eikä häntä ilmeisesti ollut haudattu siihen. Myös seuraavat faaraot Khaba ja Huni rakensivat omat porraspyramidinsa.Grönblom 2000, s. 56 Sen jälkeen pyramidien sivuista alettiin tehdä sileitä kattamalla ne katekivillä. Sumerilaiset rakensivat Etelä-Mesopotamiassa temppelinsä matalille tasanteille. Kun uusia temppeleitä rakennettiin vanhojen päälle, tasanteet kasvoivat korkeutta. Näin syntyivät zikkuratit. Kun tasanteet kasvoivat suuriksi, ne pengerrettiin ja syntyi porraspyramidi. Assyrialaiset rakensivat Pohjois-Mesopotamiaan jumaltensa kunniaksi suuria zikkurateja kuten sumerilaisetkin. Myös babylonialaiset omaksuivat sumerilaisilta zikkuratit.Millard 1996, s. 56–57. Amerikassa mayat ja muut mesoamerikkalaiset kansat rakensivat porraspyramideja. Pyramidien huipulla oli temppeli, jonne johti veistoksin ja kaiverruksin koristellut portaat. Kuninkaat haudattiin joskus pyramidin sisälle.Millard 1996, s. 44. Etelä-Amerikassa mochicat, chavinit, nazcat, chimut ja inkat rakensivat tasahuippuisia porraspyramideja ja kumpuja.Millard 1996, s. 52. ==Lähteet== * * ===Viitteet=== ==Aiheesta muualla== Luokka:Pyramidit
Erkka Länsimies

Erkka Länsimies (s. 23. toukokuuta 1986 Kotka) on suomalainen jalkapalloilija. Hän on pelipaikaltaan keskuspuolustaja. Länsimies debytoi Veikkausliigassa jo kaudella 2005 yhden ottelun verran, mutta pääsi seuraavan kerran liigassa kentälle vasta kaudella 2008. Loppukaudesta 2007 hän oli lainalla Kakkosen Lohjan Pallossa. == Aiheesta muualla == * Länsimies Veikkausliigan sivuilla * Henriksson ja Länsimies jatkavat KooTeePeessä Luokka:Suomalaiset jalkapalloilijat Luokka:Vuonna 1986 syntyneet Luokka:Elävät henkilöt
Taistelevat metsot

Taistelevat metsot on suomalaisen taidemaalari Ferdinand von Wrightin öljyvärimaalaus vuodelta 1886. Maalausta pidetään yhtenä taiteilijan pääteoksista. Lintujen kuvaaminen oli von Wrightin suosikkiaiheita jo lapsuudesta asti ja kiinnostus aihepiiriin säilyi hänen elämänsä loppuun saakka. Samoin kuin hänen veljiensä Magnus von Wrightin ja Wilhelm von Wrightin, Ferdinand von Wrightin taide perustui luonnontieteelliseen havainnointiin ja pikkutarkkaan esitystapaan. Taistelevien metsojen sommittelun pohjana on kultainen leikkaus. Ferdinand von Wright oli teosta maalatessaan jo iäkäs ja kärsi halvauksista. Taiteilija maalasi teosta osittain vuoteenomana kotiseudullaan Kuopion Haminalahdella, jonne hän oli rakentanut piilopirttinsä, Lugnet-talon. Rauhaa rakastava ja erakoitunut taiteilija suosi eläinaiheisissa teoksissaan toimintaa ja jännitystä. Myös metsojen soidinmenoja kuvaavassa Taistelevat metsot -maalauksessa on kerronnallisuutta ja dramatiikkaa. Suomen kansan keskuudessa teoksen suosio on ollut ilmiömäinen. Se tuli kolmanneksi Ateneumin taidemuseon vuonna 2006 järjestämässä Maamme taulu -äänestyksessä. Taistelevat metsot lienee myös Suomen kopioiduin teos, jonka suosiota sähköinen tiedonvälitys ja kuvankäsittelyn digitalisoituminen eivät ole vähentäneet. Teos on levinnyt suomalaisiin koteihin kuvajäljennöksinä, ristipistotöinä, t-paitoina, hiirimattoina ja palapeleinä. Maalauksesta on tehty parodioitakin. Vaikkei taiteilija niin alun perin tarkoittanutkaan, myöhemmät sukupolvet näkivät talvisodan aikana Taistelevat metsot Suomen ja Neuvostoliiton välisen taistelun symbolisena kuvauksena. Suomen Taideyhdistys osti teoksen pian sen valmistuttua, ja se kuuluu nykyisin Ateneumin kokoelmiin. == Lähteet == * === Viitteet === == Aiheesta muualla == * * * Luokka:Suomalaiset maalaukset Luokka:Ateneumin kokoelmat
Saeed Jaffrey

Saeed Jaffrey OBE (8. tammikuuta 1929 Malerkotla, Punjab – 15. marraskuuta 2015 Lontoo, Englanti) oli brittiläis-intialainen näyttelijä. Hän esiintyi muiden muassa elokuvissa Man Who Would Be King – Seikkailujen sankarit (1975), Gandhi (1982), Matka Intiaan (1984) ja Poikien pesula (1985). Hänet tunnettiin myös televisiosta, esimerkiksi vuosina 1975–1978 esitetystä sarjasta Gangsters. Jaffrey oli vuoteen 1966 saakka naimisissa näyttelijä-kokki Madhur Jaffreyn kanssa. Heillä oli kolme tytärtä. Jaffrey oli naimisissa Jennifer Sorrellin kanssa vuodesta 1980 kuolemaansa asti. Hän kuoli aivoverenvuotoon 86-vuotiaana. == Valikoitu filmografia == * Opettaja (The Guru, 1969) * Ratsastajat (The Horsemen, 1971) * Suuri silmukka (The Wilby Conspiracy, 1975) * Man Who Would Be King – Seikkailujen sankarit (The Man Who Would Be King, 1975) * Shakinpelaajat (Shatranj Ke Khilari, 1977) * Kuolema Niilillä (Death on the Nile, 1978) * Sfinksi (Sphinx, 1981) * Gandhi (1982) * Masoom (1983) * Veitsen terällä (The Razor’s Edge, 1984) * Matka Intiaan (A Passage to India, 1984) * Ram Teri Ganga Maili (1985) * Poikien pesula (My Beautiful Laundrette, 1985) * Vijay (1988) * Harhautus (The Deceivers, 1988) * Ram Lakhan (1989) * Manika, Manika – tyttö, joka eli kahdesti (Manika, une vie plus tard, 1989) * ChaalBaaz (1989) * Dil (1990) * Henna (1991) * Judaai (1997) * Mr In-Between (2001) == Televisio == * Radiopartio (Z Cars, 1967) * Gangsters (1976–1978) * Keräilijät (Hullabaloo Over Georgie and Bonnie’s Pictures, 1978) * Kaukaiset paviljongit (The Far Pavilions, 1984) * Kuningattaren jalokivi (The Jewel in the Crown, 1984) * Coronation Street (1999) * Tunarin päiväkirja (Perfect World, 2001) * Komisario Lynley (The Inspector Lynley Mysteries, 2003) * Holby Cityn sairaala (Holby City, 2004) * Tohtorit (Doctors, 2004) == Lähteet == * === Viitteet === == Aiheesta muualla == * * * Luokka:Intialaiset näyttelijät Luokka:Vuonna 1929 syntyneet Luokka:Vuonna 2015 kuolleet
Aikarahtaus

Aikarahtaus tarkoittaa laivan vuokraamista. Aikarahdinottaja toimittaa aluksen aikarahdinantajan käyttöön siihen aikaan ja paikkaan, josta aikarahtaussopimuksessa on sovittu. Aikarahdinottajan täytyy huolehtia aluksen miehityksestä, vaadittavista asiakirjoista, muonituksesta, laivan kunnosta ja muusta varustuksesta, että ne täyttävät vaatimukset, jotka asetetaan tavalliselle rahtiliikenteelle aikarahtaussopimuksessa mainitulla liikennöintialueella. Lisäksi aluksessa täytyy olla polttoainetta niin paljon, että alus saattaa saavuttaa lähimpänä sijaitsevan, alukselle soveltuvan polttoaineen täydennyssataman. Aikarahdinantaja ja aikarahdinottaja voi aluksen luovutuksen yhteydessä vaatia aluksen ja sen jäljellä olevan polttoaineen ja varustusten tavanomaista tarkistamista. == Lähteet == Luokka:Kauppamerenkulku Luokka:Tavarankäsittely
Madhur Jaffrey

Madhur Jaffrey (; s. 13. elokuuta 1933) on intialainen näyttelijä ja kokki. Hän on esiintynyt elokuvissa, televisiossa ja teatterissa sekä julkaissut keittokirjoja. Jaffrey syntyi Delhissä ja valmistui Lontoon Royal Academy of Dramatic Artista. Hän oli vuoteen 1965 asti naimisissa näyttelijäkollegansa Saeed Jaffreyn kanssa. Jaffrey voitti vuonna 1965 Berliinin elokuvajuhlien Hopeisen karhun roolisuorituksestaan James Ivoryn elokuvassa Shakespeare Wallah (1965). == Aiheesta muualla == * Luokka:Keittokirjailijat Luokka:Intialaiset näyttelijät Luokka:Intialaiset kokit Luokka:Vuonna 1933 syntyneet Luokka:Elävät henkilöt
Pallautuneet

Pallautuneet on julkinen ulkoveistos Oulun Hietasaaren kaupunginosassa Nallikarin leirintäalueella. Sen on tehnyt taidemaalari Jaakko Mattila (s. 1976) vuonna 2005. Veistos on sijoitettu leirintäalueen porttirakennuksen edessä kohoaviin metallisiin pyloneihin. Mitoiltaan 20 × 16 metriä olevan veistoksen materiaaleina on käytetty liikennemerkkejä, terästä ja polyuretaanimaalia. Pylväiden varteen kiinnitettyjen ympyröiden on nähty symboloivan maailmankaikkeuden täydellisyyttä. Teos on tehty kierrätysmateriaaleista ja siitä on tullut leirintäalueen maamerkki. ==Lähteet== *Oulun taidemuseo – Pallautuneet *Jaakko Mattila: Teoksia 2003–2008, Kalevaprint, 2008, ISBN 978-952-92-4011-1 ==Aiheesta muualla== *Pallautuneet Oulun taidemuseon sivuilla *Pallautuneet Prosenttitaide Oulussa -sivustolla Luokka:Oulun patsaat ja veistokset Luokka:Hietasaari (Oulu)
Felicity Kendal

Felicity Ann Kendal CBE (s. 25. syyskuuta 1946) on brittiläinen näyttelijä. Hän syntyi Englannissa ja varttui osaksi Intiassa. Kendal esiintyi elokuvassa Shakespeare Wallah (1965). Myöhemmin hänet on nähty esimerkiksi televisiosarjoissa Täyttä elämää ja Puutarhaetsivät. Hänestä tehtiin Brittiläisen imperiumin ritarikunnan komentaja vuonna 1995. Kendal on näyttelijä-manageri Geoffrey Kendalin tytär ja näyttelijä Jennifer Kendalin sisko. == Aiheesta muualla == * Luokka:Brittiläiset näyttelijät Luokka:Vuonna 1946 syntyneet Luokka:Elävät henkilöt
Plymouthin veljet

Plymouthin veljet (Gunnar Westin, Vapaan kristillisyyden historia, s. 331., tunnetaan myös nimellä darbyismi) on evankelinen kristillinen liike, joka syntyi 1820-luvulla. Liikkeen ensimmäinen alullepanija oli irlantilainen hammaslääkäri Edward Cronin, mutta koska ensimmäinen seurakunta perustettiin Plymouthiin vuonna 1831, on heitä kutsuttu Plymouthin veljiksi. Itse he käyttävät mieluummin nimityksiä 'veljet' tai 'kristityt veljet'.Juhani Kuosmanen, Herätyksen historia, s. 159-160. Liike otti käyttöön uskovien kasteen, ja he halusivat palata järjestäytymisessä ja jumalanpalveluselämässä yksinkertaisimpiin alkukristillisiin muotoihin. Palkattuja pastoreita ei ole, vaan jokainen jäsen voi halutessaan toimia saarnaajana. Kulttuurielämään liike suhtautui ainakin alussa melko vieroksuvasti. Ryhmä kasvoi nopeasti, huomattavimpana johtajanaan John Nelson Darby (1800–1882), jonka mukaan liikettä toisinaan kutsutaan darbyismiksi. Darbyn jyrkkien johtotapojen vuoksi liike jakautui 1840-luvulla kahtia Darbyn johtamiin 'suljettuihin veljiin' ja 'avoimiin veljiin', joitten yhdeksi johtajaksi tuli George Müller (1805–1898), joka rakennutti ja ylläpiti suuria lastenkoteja, sekä harjoitti juutalaislähetystyötä. Avoimet veljet käyttävät uskovien kastetta eivätkä he hyväksy ammattijulistajia. Pääosa suljetuista veljistä hyväksyy lapsikasteen. Liike perusti ryhmiä muun muassa myös Venäjälle, Saksaan ja Puolaan. Lisäksi voidaan mainita Färsaarten veljesyhteisöt, jotka syntyivät skotlantilaisen William Gibson Sloanin tultua saarelle saarnaamaan keväällä 1865. Häneltä kului viisitoista vuotta ennen kuin yksikään färsaarelainen tuli kasteelle, ja vuonna 1901 veljeskuntaan kuului vain muutama sata 15 000 asukkaasta.Pilvi Riikka Taipale, Sankarimatkailijan Färsaaret, s. 231-232. Nykyään saarten noin 50 000 asukkaasta noin kymmenesosa kuitenkin kuuluu Plymouthin veljiin.Pilvi Riikka Taipale, Sankarimatkailijan Färsaaret, s. 228. == Lähteet == * === Viitteet === Luokka:Kristinusko Yhdistyneessä kuningaskunnassa Luokka:Protestanttiset kirkot Luokka:Plymouth Luokka:Devonin historia Luokka:Färsaarten historia
Mel Galley

Mel Galley (8. maaliskuuta 1948 – 1. heinäkuuta 2008) oli brittiläinen kitaristi. Hänet muistetaan Whitesnake-, Trapeze- ja Phenomena-yhtyeiden jäsenenä. Whitesnaken hän joutui jättämään loukattuaan kätensä tapaturmassa. Mel Galley soitti Whitesnaken albumeilla Saints & Sinners ja Slide It In. Trapezen riveissä hän äänitti useita albumeita. Galley soitti myös Trapezen ja Deep Purplen laulajana/basistina tunnetun Glenn Hughesin ensimmäisellä soololevyllä Play Me Out. Galley kuoli 60-vuotiaana ruokatorven syöpäänWhitesnake rocker Mel Galley dies aged 60. Hän kertoi sairaudestaan julkisesti 7. helmikuuta 2008Former Whitesnake/Trapeze Guitarist 'Seriously Ill With Cancer'. ==Diskografia== ===Finders Keepers=== "Sadie, The Cleaning Lady" (single) ===Trapeze=== *Trapeze *Medusa *You Are the Music...We're Just the Band *The Final Swing *Hot Wire *Live At The Boat Club *Trapeze *Hold On a.k.a. Running *Live in Texas: Dead Armadillos *Welcome to the Real World *High Flyers: The Best of Trapeze *Way Back to the Bone *On the Highwire ===Glenn Hughes=== *Play Me Out ===Whitesnake=== *Saints & Sinners *Slide It In ===Phenomena=== *Phenomena *Phenomena II *Phenomena III *Psychofantasy *Blind Faith == Lähteet == Luokka:Brittiläiset kitaristit Luokka:Rockmuusikot Luokka:Vuonna 1948 syntyneet Luokka:Vuonna 2008 kuolleet
Jô

João Alves de Assis Silva, joka tunnetaan paremmin nimellä Jô (s. 20. maaliskuuta 1987 São Paulo, São Paulon osavaltio, Brasilia) on brasilialainen jalkapalloilija, pelipaikaltaan hyökkääjä. Hän edustaa kevätkauden 2010 Turkin Superliigassa pelaavaa Galatasarayta lainasopimuksella Manchester Citystä. ==Seurajoukkueura== Jô pelasi Corinthiansin juniorijoukkueessa vuosina 2000–2003, jonka jälkeen aloitti ammattilaisuransa saman seuran väreissä. Hän edusti Corinthiansia vuoteen 2005 mennessä kansallisessa liigassa yhteensä 82 ottelussa, joissa teki 13 maalia. Tämän jälkeen hän siirtyi Venäjän liigassa pelaavan PFK TsSKA Moskovan riveihin. Taitava ja vahva hyökkääjä nousi nopeasti kannattajien suosikiksi tehtyään ensimmäisissä 18 ottelussaan 14 maalia. Hän teki myös kaksi maalia Mestarien liigan ottelussa Interiä vastaan. Kaikki kilpailut mukaan laskien hän pelasi TsSKA:n riveissä 77 ottelua ja teki 44 maalia. Heinäkuussa 2008 Jô siirtyi Englannin valioliigaan, Manchester Cityn väreihin. Siirtosummaa ei julkaistu, mutta englantilaisten lehtitietojen mukaan se oli noin 24 miljoonaa euroa. Kyseessä oli Cityn kaikkien aikojen kallein pelaajahankinta.Jo siirtyi ennätyssummalla Manchester Cityyn MTV3 2.7.2008 Helmikuussa 2009 hän siirtyi loppukaudeksi lainalle Evertoniin. Jô pelasi Evertonissa kahdessatoista ottelussa ja teki viisi maalia. Heinäkuussa 2009 Everton hankki uudelleen Jô:n lainalle Manchester Citystä.Everton Agree Jo Deal evertonfc.com 10.7.2009 ===Maajoukkueura=== Jô valittiin Brasilian maajoukkueeseen ensimmäisen kerran toukokuussa 2007. Hän ei kuitenkaan päässyt kentälle ottelussa Englantia vastaan. Ensimmäisen maaottelunsa hän pelasi saman vuoden kesäkuussa Turkkia vastaan. Hän kuului Brasilian joukkueeseen, joka saavutti pronssia Pekingin olympialaisissa 2008 Brasilia huippuryhmällä Pekingiin, mukana Ronaldinho ja Robinho Yle 8.7.2008 Viitattu 9.7.2008. == Saavutukset == ;Corinthians :São Paulon osavaltion mestaruus: 2003 :Brasilian mestaruus: 2005 ;PFK TsSKA Moskova :Venäjän mestaruus: 2006 :Venäjän cup- mestaruus: 2006 ja 2008 :Venäjän supercupin voitto: 2006 ja 2007 == Lähteet == *Seurajoukkuetilastot Voetbal International -sivustolta *Uran tilastot Soccerbase.com === Viitteet === == Aiheesta muualla == Luokka:Brasilialaiset jalkapalloilijat Luokka:Brasilialaiset olympiamitalistit Luokka:Vuonna 1987 syntyneet Luokka:Elävät henkilöt
Ha’il (provinssi)

Ha’il () on Saudi-Arabian provinssi maan pohjoisosassa. Provinssin pinta-ala on 103 887 neliökilometriä ja asukasluku oli vuoden 2017 arvion mukaan 715 400. Provinssin pääkaupunki on Ha’il. == Lähteet == Luokka:Saudi-Arabian provinssit
Errol Barrow

Errol Walton Barrow (21. tammikuuta 1920 – 1. kesäkuuta 1987) oli barbadoslainen poliitikko, joka toimi maansa pääministerinä vuosina 1966–1976 ja jälleen vuodesta 1986 kuolemaansa. Barrow opiskeli Lontoossa ja palveli Royal Air Forcessa toisen maailmansodan aikana. Hän kuului aluksi Barbadoksen Labour-puolueeseen (BLP), mutta perusti vuonna 1955 oman Demokraattisen Labour-puolueensa (DLP). Luokka:Barbadoksen pääministerit Luokka:Vuonna 1920 syntyneet Luokka:Vuonna 1987 kuolleet
Makkah

Makkah () on Saudi-Arabian provinssi maan länsiosassa Punaisenmeren rannalla. Provinssin pinta-ala on 153 128 neliökilometriä ja asukasluku oli vuoden 2017 arvion mukaan 8 479 400\. Makkah on pinta-alaltaan Saudi-Arabian kolmanneksi suurin ja väkiluvultaan suurin provinssi. Provinssin pääkaupunki on pyhä Mekka, mutta suurin kaupunki on Jedda, joka on Saudi-Arabian tärkein satamakaupunki. Provinssin kuvernööri on prinssi Khalid al-Faisal, joka on entisen kuninkaan Faisal ibn Abdilaziz Al Sa’udin poika. == Lähteet == == Aiheesta muualla == *
Al Hudud ash Shamaliyah

Al Hudud ash Shamaliyah () on Saudi-Arabian provinssi maan pohjoisosassa. Sillä on rajaa Irakin ja Jordanian kanssa. Provinssin pinta-ala on 111 797 neliökilometriä ja asukasluku oli vuoden 2017 arvion mukaan 383 100\. Se on väkiluvultaan Saudi-Arabian pienin provinssi. Provinssin pääkaupunki on Arar. == Lähteet == Luokka:Saudi-Arabian provinssit
Pirilän Kukkatalo

Pirilän Kukkatalo Oy on vuonna 1994 perustettu usealla paikkakunnalla toimiva puutarha-alan kauppaketju. Puutarhakeskusmyymälät sijaitsevat Helsingissä, Kaarinassa, Raisiossa, Riihimäellä, Salossa, Tuusulassa ja Tampereella. Kukkien lisäksi Pirilän Kukkatalo Oy tuottaa vihanneksia ja hedelmiä ja liikkeissä on tarjolla satoja kasvilajikkeita ja kasveihin liittyviä tarvikkeita. Pirilän Kukkatalo työllistää vuositasolla noin 65–150 työntekijää. Pirilän Kukkatalon myymälät ovat avoinna vuoden jokaisena päivänä. ==Lähteet== *Pirilän Kukkatalo Oy *Puutarha.net: Pirilän Kukkatalo Oy *Suomenyritykset.fi: Pirilän Kukkatalo Oy *Suomela.fi: Kivaa kesäksi puutarhaan Luokka:Puutarhakauppa Luokka:Suomalaiset kauppaketjut
Faith Idehen

Faith Idehen (s. 5. helmikuuta 1973) on nigerialainen entinen yleisurheilija ja olympiamitalisti, joka kilpaili pikajuoksussa. Hän voitti pronssia Barcelonan olympialaisissa 1992 4 kertaa 100 metrin viestissä. ==Lähteet== Luokka:Nigerialaiset pikajuoksijat Luokka:Nigerialaiset olympiamitalistit Luokka:Vuonna 1973 syntyneet Luokka:Elävät henkilöt
Fazil Iskander

Fazil Iskander (6. maaliskuuta 1929 Suhumi – 31. heinäkuuta 2016) oli abhasialainen kirjailija. Hän kirjoitti pääasiassa venäjäksi ja asui Moskovassa. Iskanderin isä oli iranilainen, joka karkotettiin 1938 Neuvostoliitosta. Iskander jäi asumaan äitinsä sukulaisten luokse. Hänelle myönnettiin Puškinin palkinto 1993. ==Teokset== *Pähkinäpuun varjossa, novelleja, Librum, 1981 *Setäni arvo siitä nousee, SN-kirjat, 1989 ==Lähteet== Luokka:Neuvostoliittolaiset kirjailijat Luokka:Abhasialaiset kirjailijat Luokka:Vuonna 1929 syntyneet Luokka:Vuonna 2016 kuolleet
Fujiwo Ishimoto

Fujiwo Ishimoto (; s. 10. maaliskuuta 1941 Ehime, Japani ) on japanilaissyntyinen tekstiili- ja keramiikkataiteilija, joka on asunut Suomessa vuodesta 1970. Ishimoto opiskeli graafikoksi Tokyo National University of Artissa 1960–1964. Nähtyään Maija Isolan Marimekko-kuoseja Tokiossa 1960-luvulla Ishimoto päätti matkustaa Suomeen tutustuakseen Marimekkoon ja suomalaiseen suunnitteluun. Ishimoto toimi Décembren suunnittelijana 1970–1974 ja Marimekon suunnittelijana 1974–2006. Hän on suunnitellut Marimekolle yhteensä noin 400 painokangasmallia. Ishimoto on suunnitellut lisäksi keramiikkaa Arabialle vuodesta 1989 ja tehnyt puvustuksia ja lavastuksia. Fujiwo Ishimoton suunnittelutyössä yhdistyvät japanilaisuus ja suomalainen luonto. Rakkaus keramiikkaan on osittain peräisin taiteilijan lapsuudesta, sillä hänen lapsuudenkotinsa Ehimessä sijaitsee vanhassa keramiikkakylässä. Ishimoto on pitänyt näyttelyjä sekä Suomessa että Japanissa. ==Palkinnot ja tunnustukset== *Nousevan auringon ritarikunta 2011 *Pro Finlandia -mitali 2010 *Kaj Franck -muotoilupalkinto 1994 *Valtion taideteollisuuspalkinto 1991 *Suomi muotoilee -kunniamaininta 1983, 1989 ja 1993 ==Lähteet== 6\. Isa Kukkapuro-Enbom ja Jutta Ylä-Mononen: Ispire Me! Cozy Publishing 2017, s. 24-31 *Arabia.fi ==Kirjallisuutta== *Carla Enbom: Matkalla: Fujimo Ishimoto 25 vuotta tekstiili- ja keramiikkataiteilijana. Marimekko Oyj ja Amos Andersonin taidemuseo, Helsinki 2001. ISBN 9529531419 Luokka:Suomalaiset muotoilijat Luokka:Japanilaiset taiteilijat Luokka:Vuonna 1941 syntyneet Luokka:Elävät henkilöt Luokka:Suomalaiset tekstiilitaiteilijat
Agneta Hobin

Agneta Sigrid Hillevi Hobin (s. 24. lokakuuta 1945 Helsinki) on suomalainen tekstiilitaiteilija. ==Henkilöhistoria== Hobin syntyi apteekkari Nils Hobinin ja Barbro Mosseén perheeseen. Hänen puolisonsa vuodesta 1976 on professori Jukka Mikko Seppo Pennanen. Hobin tuli ylioppilaaksi 1964 ja suoritti tekstiilitaiteilijan tutkinnon Taideteollisessa korkeakoulussa 1971. Hän on toiminut tekstiilitaiteilijana Saksassa ja Kööpenhaminassa sekä Finlaysonin ja Marimekon palveluksessa ja vapaana taiteilijana vuodesta 1977. Taiteilijan työnsä ohella Hobin on opettanut ja toiminut opinnäytetöiden ohjaajana ja tarkastajana Taideteollisessa korkeakoulussa 1982-1993. ==Taiteellinen tuotanto== Hobin on pitänyt yksityisnäyttelyjä ja osallistunut yhteisnäyttelyihin niin Suomessa kuin ulkomaillakin. Hän on tehnyt tekstiiliveistoksia, joissa hän käyttää samaa aihetta, kuten kalanpyrstöä, erilaisin yhdistelmin. Hänen teoksissaan yhdistyy metalli usein tekstiiliin. Hobinin teoksia on julkisissa ja yksityisissä kokoelmissa, muun muassa Designmuseossa, Oulun taidemuseossa ja useissa Suomen suurlähetystöissä. Hän on suunnitellut kirkkotekstiilejä muun muassa seuraaviin kohteisiin: *Sammonlahden seurakunta, kirkkotekstiilikokonaisuus, Lappeenranta *Länsi- Pasilan kappeli, kirkkotekstiilisarja, Helsinki *Loviisan seurakunta, kirkkotekstiilisarja, Loviisa *Enonkosken luostariyhteisö *Hyvän Paimenen kirkko, Lasten kappelin taideteos, Pakila *Auroran seurakuntakeskus, Espoo *Ruoholahden kappeli, Helsinki ===Palkinnot ja tunnustukset=== * Valtion taideteollisuuspalkinto 1987 * Valtion 15-vuotinen taiteilija-apuraha 1995 * Vuoden tekstiilitaiteilija 2004 * Pro Finlandia -mitali 2015 ==Lähteet== *Agneta Hobin ===Viitteet=== Luokka:Suomalaiset tekstiilitaiteilijat Luokka: Suomalaiset opettajat Luokka:Pro Finlandia -palkitut Luokka:Vuonna 1945 syntyneet Luokka:Elävät henkilöt
Hyvinkään kaupunkisillan maauimala

Hyvinkään Kaupunkisillan maauimala on Hyvinkäällä Mustamännistössä sijaitseva maauimala. Se sijaitsee Hyvinkään keskustasta vain noin kilometrin päässä. Maauimala on tarkoitettu pääosin uimista varten, mutta alue on myös tunnettu auringonottopaikastaan. Maauimala on avoin kaikille kävijöille, joten sisäänpääsymaksua ei ole. Maauimalalla on kesäisin aluevalvonta kesäkuun alusta aina elokuun loppuun asti. Kyseisenä aikana valvonta maauimalalla on päivittäin kello 11–19. Valvonta-ajat poikkeavat normaalista ajoituksesta kesän juhlapäivinä juhannusaattona sekä juhannuspäivänä. Hyvinkään Kaupunkisillan maauimala on ”hiekkarantainen”. Alueelta löytyy myös pukutilat vaatteiden vaihtamista varten sekä wc-tilat. Alueelta löytyy myös maauimalan pienempien kävijöiden suosima leikkipuisto. Maauimala on nauttinut suurta suosiota erityisesti sijaintinsa sekä sisäänpääsymaksuttomuuden vuoksi. Nykyään maauimalan suosio on kuitenkin hiipunut erityisesti Sveitsin uimalan laajentumisen myötä. Kesällä 2008 maauimala suljettiin väliaikaisesti alueella käynnissä olevien työmaatöiden takia ja avattiin uudistettuna kesällä 2009. ==Aiheesta muualla== * Kaupunkisillan maauimala Kaupunkisillan maauimala Luokka:Maauimalat
Gevorg Kasparov

Gevorg Kasparov (armenia: Գևորգ Կասպարով; persia: گورگ كسپرو, s. 25. heinäkuuta 1980 Jerevan, Neuvostoliitto) on armenialainen jalkapallomaalivahti, joka on pelannut seuratasolla Armeniassa ja Iranissa. == Ura == Kasparov liittyi Pas Tehran -joukkueeseen 25. tammikuuta 2007 kahden vuoden sopimuksella. Hän teki debyyttinsä 6. maaliskuuta 2007 tasapelissä Malavania vastaan. Pas Tehranin purettua vuonna 2007 sopimuksen virallisesti Kasparov liittyi toiseen teheranilaiseen joukkueeseen, Rah Ahaniin. == Maajoukkueura == Kasparov on pelannut Armenian maajoukkueessa 29 maaottelua vuosina 2005–2015, muun muassa vuoden 2008 EM-kilpailujen karsinnoissa. == Lähteet == Luokka:Armenialaiset jalkapallomaalivahdit Luokka:Vuonna 1980 syntyneet Luokka:Elävät henkilöt
Timo Varpio

Timo Varpio (s. 1970) on suomalainen televisiokäsikirjoittaja. Hän on kirjoittanut 2023 Ylellä esitetyn Pohjoisen tähti -tv-sarjan. Muita Varpion kirjoittamia sarjoja ovat mm. Downshiftaajat (2015) Roba (2012, 2015), Helppo elämä (2009–2010), Uudisraivaaja (2006), Kultakuume.com (2001) ja Isänmaan toivot (1998–2002). Varpio on käsikirjoittanut nuorena myös sarjakuvia. == Filmografia ja palkinnot == Varpio on käsikirjoittanut muun muassa seuraavat sarjat: * Isänmaan toivot (1998–2002) Venla- ja Telvis-palkinto * Kultakuume.com (2001) Venla- ja Telvis-palkinto * Uudisraivaaja (2006) Prix Europa -palkinto * Roba (2012, 2015) Venla-palkinto. * Downshiftaajat (2015 1.kausi) * Pohjoisen tähti (2023) ; ; Yksi tekijöistä * Kotikatu (2001–2002) * Sairaskertomuksia (2004), * Me Stallarit (2004) * Skene (2004) * Osasto 5 (2005) * Helppo elämä (2009–2010) == Lähteet == ==Aiheesta muualla== * Luokka:Suomalaiset televisiokäsikirjoittajat Luokka:Vuonna 1970 syntyneet Luokka:Elävät henkilöt
Isak Abrahamsen

Isak Abrahamsen (28. huhtikuuta 1891 Bergen – 29. huhtikuuta 1972 Oslo) oli norjalainen voimistelija ja olympiavoittaja. Hän oli mukana Norjan kultaa voittaneessa joukkueessa Tukholman olympialaisissa 1912 vapaan systeemin joukkuekilpailussa. ==Lähteet== Luokka:Norjalaiset olympiavoittajat Luokka:Norjalaiset voimistelijat Luokka:Vuonna 1891 syntyneet Luokka:Vuonna 1972 kuolleet
Akhtar Hussain

Akhtar Hussain (23. elokuuta 1926 – 9. marraskuuta 1987) oli maahockeypelaaja ja olympiavoittaja, joka edusti urallaan sekä Intiaa että Pakistania. Edustaessaan Intiaa hän oli mukana voittamassa kultaa Lontoon olympialaisissa 1948. Kahdeksan vuotta myöhemmin Hussain edusti Pakistania, ja oli mukana voittamassa hopeaa. ==Lähteet== Luokka:Intialaiset maahockeypelaajat Luokka:Intialaiset olympiavoittajat Luokka:Pakistanilaiset maahockeypelaajat Luokka:Pakistanilaiset olympiamitalistit Luokka:Vuonna 1926 syntyneet Luokka:Vuonna 1987 kuolleet
Luisa Cervera

Luisa Haydee Cervera Cevedon (s. 4. kesäkuuta 1964 Lima, Peru) on perulainen entinen lentopalloilija ja olympiamitalisti. Hän oli mukana Perun hopeaa voittaneessa joukkueessa Soulin olympialaisissa 1988. Hän oli mukana myös Los Angelesin olympialaisissa 1984, joissa Perun joukkue sijoittui neljänneksi. == Lähteet == == Aiheesta muualla == * Luokka:Perulaiset lentopalloilijat Luokka:Perulaiset olympiamitalistit Luokka:Vuonna 1964 syntyneet Luokka:Elävät henkilöt
Anthony Villanueva

Anthony N. Villanueva (18. maaliskuuta 1945 – 13. toukokuuta 2014 Cabuyao, Laguna) oli filippiiniläinen nyrkkeilijä ja olympiamitalisti. Hän voitti olympiahopeaa Tokiossa 1964 alle 57-kiloisten sarjassa. Villanuevan isä José Villanueva oli myös nyrkkeilyn olympiamitalisti. Villanueva kuoli 13. toukokuuta 2014 Cabuyaossa, Lagunan provinssissa 69 vuoden ikäisenä. == Lähteet == Luokka:Filippiiniläiset nyrkkeilijät Luokka:Filippiiniläiset olympiamitalistit Luokka:Vuonna 1945 syntyneet Luokka:Vuonna 2014 kuolleet